**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 12.01.2023, ora 08.00 – 13.01.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 13.01.2023, ora 07.00**

**RÂURI**

Debitele au fost în creștere ca urmare a precipitațiilor lichide căzute în interval, propagării și cedării apei din stratul de zăpadă pe râurile din bazinele: Târnave, Vedea, pe râurile din Dobrogea, bazinele mijlocii și inferioare ale Jiului, Oltului, Argeșului, Ialomiței, bazinele inferioare ale Nerei, Cernei, cursurile inferioare ale Crișului Repede, Crișului Alb, Begăi, Timișului, Bârzavei, Buzăului, Rm. Sărat, Putnei și Trotușului, în scădere pe râurile din bazinele hidrografice Tur, Crasna, Barcău, bazinele mijlocii și inferioare ale Vișeului, Izei, Someșului, Someșului Mic, Crișului Negru, Crișului Alb, Mureșului, bazinul superior al Begăi, cursul superior și mijlociu al Buzăului, cursul inferior al Carașului, cursul mijlociu al Timișului și relativ staționare pe celelalte râuri.

Mici creșteri de niveluri și debite ca urmare a precipitațiilor slabe căzute în interval s-au mai înregistrat și pe unele râuri din bazinele superioare ale Oltului, Begăi, Timișului, Bârzavei și pe unii afluenți ai Mureșului inferior.

Debitele se situează în general la valori în jurul și peste mediile multianuale lunare, exceptând râurile din Dobrogea, bazinele inferioare ale Vedei, Argeșului, Ialomiței, Sucevei, Moldovei, pe cursul mijlociu și inferior al Prutului și pe afluenții acestuia, unde se situează între 30-80% din normalele lunare şi mai mici (sub 30% din normalele lunare) pe râurile din bazinele hidrografice: Rm. Sărat, Bârlad şi Jijia.

A fost în vigoare **ATENȚIONAREA HIDROLOGICĂ** nr.2 din 11.01.2023 până la ora 12:00.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în general în scădere, exceptând cursurile inferioare ale Târnavelor, Nerei, Cernei, Jiului, Oltului, Vedei, Argeșului și Ialomiței, unde vor fi în creștere prin propagare și râurile din bazinele hidrografice Bârlad, Prut, bazinele inferioare ale Bistriței, Moldovei și Sucevei, unde vor fi staționare.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în țară (secțiunea Baziaș) în intervalul 12.01.2023 – 13.01.2023 a fost în creștere, având valoarea de 5200 m3/s, peste media multianuală a lunii ianuarie (4950 m3/s).

În aval de Porţile de Fier debitele au fost în creștere pe sectorul Gruia – Tr. Măgurele și în scădere pe sectorul Zimnicea – Tulcea.

Debitul la intrarea în țară (secțiunea Baziaș) va fi în creștere (5500 m3/s).

În aval de Porțile de Fier debitele vor fi în creștere pe sectorul Gruia – Giurgiu și în scădere pe sectorul Oltenița – Tulcea.

**2.** **Situația meteorologică în intervalul 12.01.2023, ora 08.00 – 13.01.2023, ora 06.00**

**ÎN ŢARĂ**

Vremea s-a răcit față de intervalul anterior în aproape toată țara, dar chiar și în aceste condiții, valorile termice au fost peste normele caracteristice perioadei în regiunile intracarpatice. Cerul a fost mai mult noros și s-au semnalat precipitații în sudul, centrul și estul țării și cu totul izolat în rest. Acestea au fost sub formă de ploaie, iar pe arii restrânse și trecător, în Oltenia, Muntenia și Moldova au fost și sub formă de lapoviță și ninsoare. La munte, la altitudini peste 1000 m, a fost mai ales ninsoare. Local în Moldova, pe alocuri în Muntenia și izolat în Dobrogea s-au consemnat depuneri de polei. Vântul a suflat slab și moderat, cu unele intensificări pe litoral. În zona montană, în special la peste 1400 m altitudine era strat de zăpadă și măsura *-în platformele stațiilor meteorologice-* până la 77 cm în Munții Făgăraș. Temperaturile maxime s-au încadrat între -3 grade la Darabani și 9 grade la Arad, Jimbolia și Sânnicolau Mare, iar la ora 06 se înregistrau valori termice cuprinse între -2 grade la Darabani și 5 grade la Alba Iulia, Arad, Caransebeș, Deva, Țebea, Gurahonț, Jimbolia, Lugoj, Satu Mare, Sebeș, Sânnicolau Mare, Timișoara și Vărădia de Mureș. Pe areale mici s-a semnalat ceață, care a fost asociată și cu burniță în vest.

***Observații:*** de ieri dimineață de la ora 06 au fost în vigoare 11 mesaje de atenționare cod galben pentru fenomene periculoase imediate, 8 emise de către SRPV Bacău, 2 emise de către SRPV Timișoara și 1 emisă de către CNPM pentru Muntenia.

**LA BUCUREŞTI**

Vremea a fost închisă și temporar s-au semnalat precipitații slabe, predominant sub formă de ploaie, iar la începutul zilei, în unele cartiere au fost consemnate depuneri de polei. Vântul a suflat slab până la moderat. Temperatura maximă a fost de 1 grad la Afumați și 2 grade la Filaret și Băneasa, iar la ora 06 se înregistrau 0 grade la Afumați și 1 grad la Filaret și Băneasa.

**3. Prognoza meteorologică în intervalul 13.01.2023, ora 08.00–14.01.2023, ora 08.00**

**ÎN ŢARĂ**

Vremea va fi în general închisă, cu nebulozitate joasă sau ceață și pe alocuri burniță și ploaie slabă în zonele joase din sudul, centrul și estul țării. Izolat vor fi condiții de polei. În celelalte regiuni cerul va fi variabil, însă spre seară și noaptea se va înnora și aria ploilor se va extinde treptat, iar în zonele montane aferente vor fi precipitații mixte; pe areale mici se va forma și ceață. Vântul va sufla slab și moderat. Temperaturile maxime se vor situa între 1 și 10 grade, iar cele minime vor fi cuprinse în general între -3 și 4 grade.

**LA BUCUREŞTI**

Vremea va fi în general închisă, cu nebulozitate joasă și probabilitate de burniță, iar mai ales spre sfârșitul intervalului și de ceață. Vântul va sufla slab și moderat. Temperatura maximă va fi de 4...6 grade, iar cea minimă de 0...2 grade.

1. ***CALITATEA APELOR***

***Agenția pentru Protecția Mediului Dâmbovița*** informează despre producerea, în data de 12.01.2023, ora 10.00, unei poluări accidentale a apei râului Bizidel pe raza orașului Pucioasa, cartier Trainica, strada Zorilor-in zona căii ferate (județul Dâmbovița) cu un amestec de apa uzata și apa meteorică produsă prin refulare din rețeaua de canalizare a orașului, gestionata de Compania de Apă Târgoviste Dâmbovita SA, pe fondul precipitațiilor abundente. Rețeaua de canalizare a refulat intermitent între orele 10.00-13.00 (cu un debit de circa 0,5 l/s).

***Agenția pentru Protecția Mediului Iași*** revine cu informații suplimentare referitor lapoluarea accidentală produsă în data de 09.01.2023, ora 12:57, pe cursul de apă Rediu – pe o lungime de cca.100 metri amonte de confl. r. Rediu cu r. Bahlui, jud. Iaşi cauzată de evacuarea de ape uzate neepurate în cursul de apă Rediu printr-un cămin de vizitare al unei vechi reţele de alimentare cu apă industrială, situată între Depoul Dacia şi Complex locuinţe Dream Vilage, fiind constatată prezenţa apei de culoare gri închis, specific apelor uzate. Reprezentanţii Laboratorului C.A. - ABA PRUT BÂRLAD s-au deplasat în teren, în data de 09.01.2023, pentru recoltare de probe de apă în vederea efectuării analizelor fizico-chimice, precum şi luarea măsurilor ce se impuneau pentru stoparea efectelor poluării. În cursul zilei de 09.01.2023, reprezentanţii ABA Prut Bârlad şi SGA Iaşi au obturat gura de descărcare a apelor uzate neepurate în cursul de apă Rediu. În cursul zilei de 10.01.2023 s-au prelevat noi probe de apă, în vederea efectuării analizelor fizico-chimice, în cadrul Laboratorului de Calitate Apei Iaşi, pentru urmărirea stării calităţii apei cursului de apă Rediu. În zilele de 10 şi 11.01.2023, reprezentanţi ai APAVITAL SA Iaşi - operatorul sistemului centralizat de canalizare, au intervenit cu mijloace proprii pentru vidanjarea apelor uzate neepurate din caminul de vizitare a sistemului de alimentare cu apă industrială. S-au desfăşurat acţiuni de vidanjare a apelor uzate din camin, au înlăturat sacii amplasaţi de către SGA Iași la gura de descarcare a apelor uzate şi au efectut lucrări de betonare a gurii de evacuare, stopând astfel deversarea apelor uzate în c.a. Rediu. În urma verificarilor efectuate la teren din data de 12.01.2023 de către reprezentanți ai A.B.A. Prut-Bârlad - S.G.A. Iași, nu au mai fost constatate evacuari de ape uzate neepurate din caminul de vizitare al sistemului de alimentare cu apă către c.a. Rediu şi având în vedere faptul că rezultatele analizelor fizico chimice pe probele de apă prelevate în data de 12.01.2023 sunt comparabile cu cele obţinute în amonte de sursa de poluare, **poluarea s-a sistat în data de 12.01.2023, ora 15:30**.



Zona rămâne în continuare în supraveghere de către reprezentanții A.B.A. Prut Barlad - S.G.A. Iaşi. Pentru identificarea sursei de poluare prin deversarea în c.a. Rediu a apelor uzate neepurate din caminul sistemului de alimentare cu apă industrială, reprezentanţi ai A.B.A. Prut-Barlad - Birou IBA și S.G.A. Iaşi continuă acţiunea comună cu operatorul local Apavital SA Iaşi.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.
1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru data de 11.01.2023 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).

**A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la stația *MS-2***. Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. **În domeniul solului și vegetației**

***Administrația Rezervației Biosferei Deltei Dunării*** informează ca incendiul de vegetație izbucnit in 11.01.2023 in zona grind Cherhănoi-grind Sulina, județul Tulcea, s-a stins de la sine in aceeași zi, la ora 18.30. Au ars circa 10 ha acoperite cu stuf, papura, rogoz. Nu sunt obiective economice in zona. Nu s-a observat mortalități la păsări sau animale sălbatice.

***Administrația Rezervației Biosferei Deltei Dunării*** informează ca incendiul de vegetație izbucnit in 11.01.2023 in zona Districtului ecologic Sulina-Caraorman-zona costieră si canal Centura Sulina-Sf. Gheorghe, județul Tulcea, s-a stins de la sine in 12.01.2023, ora 11.30. Au ars circa 100 ha acoperite cu stuf, papura. Nu sunt obiective economice in zona. Nu sunt obiective economice in zona. Nu s-a observat mortalități la păsări sau animale sălbatice.

***Agenția pentru Protecția Mediului Argeș*** informează despre producerea, în data de 12.01.2023, ora 13.30 unei poluări accidentale a solului cu 100 litri apa de zăcământ si 40 litri țiței din cauza coroziunii unei conducte de transport aparținând OMV Petrom SA Sector Poiana Lacului, Parc 11 Săpata, județul Argeș. A fost afectata o suprafață de 70 mp teren privat. Masuri: oprirea pompării, izolarea conductei. Se vor lua măsuri de ecologizare a zonei afectate.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

Direcția Comunicare